SMERNICA 3/2026
o štruktúre kariérových pozícií

Zamestnávateľ: Základná škola, Ihľany 127

IČO: 42028990
Zastúpený:  PaedDr. Irina Miturová, riaditeľka školy

Riaditeľka školy v súlade s § 35 a § 36 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“) po prerokovaní v pedagogickej rade a so zamestnaneckým dôverníkom vydáva túto smernicu:

Článok 1
Úvodné ustanovenia
1. Táto smernica upravuje štruktúru kariérových pozícií pedagogických zamestnancov (ďalej len „PZ“)  v škole, podmienky na ich výkon a rozsah zodpovednosti.

2. Kariérová pozícia vyjadruje mieru zodpovednosti za výkon špecializovaných činností alebo riadiacich činností, ktoré zamestnanec vykonáva popri pracovnej činnosti v rámci ním vykonávanej kategórie alebo podkategórie PZ. 

Článok 2

Riadiace pozície

Riadiace činnosti vykonávajú PZ, ktorí sú vedúcimi zamestnancami. V štruktúre školy sú ustanovené tieto riadiace kariérové pozície:

Riaditeľka školy: Štatutárny orgán, riadi školu v celom rozsahu.

Článok 3

Špecializované pozície

V podmienkach školy sú(pp v priebehu šk.rok) a na základe potrieb a výchovno-vzdelávacieho programu zriadené tieto špecializované kariérové pozície:

1. Uvádzajúci pedagogický  zamestnanec (podľa potreby v priebehu šk. roka):
Zodpovedá za koordináciu a priebeh adaptácie začínajúceho PZ.

Vypracúva program adaptačného vzdelávania a záverečné hodnotenie.

2. Triedny učiteľ:
Zodpovedá za koordináciu výchovno-vzdelávacej činnosti v konkrétnej triede.

Vedie triednu dokumentáciu, spolupracuje so zákonnými zástupcami a školským špeciálnym pedagógom.

3. Vedúci Metodického združenia (MZ):
Zodpovedá za metodickú, didaktickú a obsahovú koordináciu vzdelávania v príslušných predmetoch.
Vypracúva Plán práce MZ a vyhodnocuje jeho plnenie
Plánuje profesijný rozvoj členov MZ.

4. Školský koordinátor vo výchove a vzdelávaní pre prevenciu:
Vypracúva a koordinuje Smernicu o činnosti prevencie a opatrenia proti rizikovému správaniu a Plán koordinátora prevencie pre daný šk. rok

Navrhuje opatrenia na prevenciu sociálno-patologických javov (šikana, kyberšikana, závislosti, záškoláctvo, extrémizmus).

Článok 4

Podmienky na výkon kariérovej pozície a odmeňovanie

1. Vykonávať špecializované činnosti alebo riadiace činnosti môže PZ, ktorý spĺňa kvalifikačné predpoklady podľa zákona č. 138/2019 Z. z. a preukáže požadovanú dĺžku praxe (ak ju zákon vyžaduje).

2. Za výkon špecializovaných činností alebo riadiacich činností patrí zamestnancovi príplatok v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme.

Článok 5

Záverečné ustanovenia

1. Táto smernica je záväzná pre všetkých pedagogických zamestnancov školy.

2. Smernica bola prerokovaná v Pedagogickej rade dňa: 18.08.2026
3. Smernica bola prerokovaná so zástupcami zamestnancov dňa: 17.08.2026
4. Súčasťou tejto smernice sú Príloha č. 1 (Organizačná štruktúra) a Príloha č. 2 (Menný rozpis pozícií na príslušný školský rok), príloha č. 3.(Ostatní pedagogickí zamestnanci)
5. Smernica nadobúda platnosť dňom podpisu a účinnosť dňom 01.09.2026.

_____________________
PaedDr. I. Miturová

riaditeľka školy

PRÍLOHA Č. 1 k smernici 

Graficko-tabuľková organizačná štruktúra kariérových pozícií

Táto príloha definuje hierarchické usporiadanie, vzťahy nadriadenosti, podriadenosti a funkčnú spoluprácu medzi riadiacimi a špecializovanými kariérovými pozíciami v podmienkach školy.

1. Úroveň: Riadiace pozície (Štatutár)

Zabezpečujú strategické, pedagogické a ekonomické riadenie organizácie.
Riaditeľ školy (Štatutárny orgán)
Priama podriadenosť:  Pedagogickí zamestnanci,  školský špeciálny pedagóg.

Zodpovednosť: Finálne rozhodovanie, personálna politika, schvaľovanie plánov profesijného rozvoja.

2. Úroveň: Špecializované pozície s metodickou a koordinačnou zodpovednosťou

Metodicky riadia zverené úseky a koordinujú prácu ostatných pedagogických zamestnancov.
Vedúca metodického združenia (MZ) 
Vzťah: Podriadený  riaditeľke školy; nadriadený (metodicky) členom MZ, metodická podpora pre PZ
· Školský koordinátor vo výchove a vzdelávaní pre prevenciu (Koordinátor prevencie)
Vzťah: Podriadený  riaditeľke školy, metodicko-usmerňovacia podpora pre všetkých PZ. Nevydáva príkazy, ale poskytuje im metodické materiály a odporúčania na prácu s triedou ( Riaditeľke školy predkladá na schválenie Plán koordinátora prevencie a na konci školského roka jej odovzdáva vyhodnocovaciu správu o realizovaných aktivitách).
3. Úroveň: Špecializované pozície priamo v triednom fonde a servise pre žiakov

Zabezpečujú priamu výchovno-vzdelávaciu starostlivosť, poradenstvo a integráciu.
· Triedny učiteľ
Vzťah: Podriadený RŠ, úzka spolupráca so ŠŠP
· Uvádzajúci pedagogický zamestnanec
Vzťah: Metodicky vedie a usmerňuje priradeného začínajúceho zamestnanca počas trvania adaptácie.

Príloha č. 1 k  smernici č. 

Tabuľka vzťahov a zodpovednosti 

Pre rýchlu orientáciu v kompetenciách slúži nasledujúca matica vzťahov:

	Kariérová pozícia
	Priamy nadriadený
	Metodický partner / Spolupráca
	Cieľová skupina vplyvu

	Riaditeľka školy
	Zriaďovateľ
	Rada školy, Ministerstvo
	Všetci zamestnanci, žiaci

	Vedúca MZ
	Riaditeľka
	ŠŠP

CPP 

Národný inštitút vzdelávania a mládeže - NIVAM
	Učitelia 1.-4.

	Triedny učiteľ
	Riaditeľka
	Vedúca MZ
ŠŠP

Koordinátor prevencie
	Žiaci triedy, zákonní zástupcovia

	Uvádzajúci zamestnanec
	Riaditeľka
	Riaditeľka školy 
NIVAM
	Začínajúci zamestnanec


Príloha č. 2 k smernici  pre školský rok 2026/2027)

Menný zoznam zamestnancov zaradených do kariérových pozícií k 15.09.2026:
	Kariérová pozícia
	Meno a priezvisko zamestnanca
	Poznámka / Úväzok

	Riaditeľka školy
	PaedDr. I.Miturová
	Štatutár

	Triedny učiteľ (1.A)
	Mgr. A.Oračková
	Príplatok podľa zákona

	Triedny učiteľ (2.A)
	Mgr. M.Paludková
	Príplatok podľa zákona

	Triedny učiteľ (3.A)
	Mgr. M. Galliková
	Príplatok podľa zákona

	Triedny učiteľ (4.A)
	Mgr. D.Dzurňáková
	Príplatok podľa zákona

	Vedúca MZ
	Mgr. D. Dzurňáková
	Kompenzované v osobnom príplatku alebo odmenách podľa možností školy

	Uvádzajúci učiteľ
	Mgr. M.Paludková
	Pre začínajúceho PZ

	Školský koordinátor prevencie
	Mgr. D. Spirčáková
	Kompenzované v osobnom príplatku alebo odmenách podľa možností školy

	
	
	


Príloha č. 3 k smernici 
Ďalší pedagogickí zamestnanci 

1. Školský špeciálny pedagóg  2 hod./Týždenne – Mgr. M. Galliková 
2. Pedagogickí asistenti – Mgr. D. Spirčáková, B. Galliková, M.Sabaková
